cyanic-selkie/wikianc huggingface dataset:
Hymedesmia chlorosa
Hymedesmia chlorosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Bridelia rhomboidalis
Bridelia rhomboidalis is 'n boom wat hoort tot die Phyllanthaceae familie en is endemies aan Madagaskar.
Hymedesmia chlorosa
Die spons behoort tot die genus Hymedesmia en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1942 deur Alander.
Ruschia complanata
Ruschia complanata is 'n vetplant uit die vygiefamilie wat endemies aan Suid-Afrika is en in die Oos-Kaap voorkom.
Kadetblou
Die kleur kadetblou is 'n gryserige webkleur, soos regs hiervan aangedui.
Die eerste aangetekende gebruik van kadetblou as 'n kleurnaam in Engels was in 1892.
Kleurkoördinate
Volgens verskeie kleurskemas word kadetblou as volg voorgestel:
Sien ook
Cadet grey
Ruschia curta
Ruschia curta is 'n vetplant uit die vygiefamilie wat endemies aan Suid-Afrika is.
Kadetgrys
Kadetgrys is 'n ietwat blougrys skakering van die kleur grys. Die eerste aangetekende gebruik van kadetgrys as 'n kleurnaam in Engels was in 1912. Voor 1912 is die woord kadetgrys gebruik as 'n naam vir 'n soort militêre uniform.
Kleurkoördinate
Volgens verskeie kleurskemas word kadetgrys as volg voorgestel:
Ian Jones-Quartey
Ian Jones-Quartey (gebore 18 Junie 1984) is 'n Amerikaanse skrywer, akteur, en vervaardiger. Hy is bekend vir sy rolle in die televisiereekse Bravest Warriors (2012), Steven Universe (2013), en ''OK K.O.! Let's Be Heroes'' (2017).
Seegroen
Seegroen stel die kleur van die seebodem voor, soos vanaf die oppervlak gesien.
Bridelia tulasneana
Bridelia rhomboidalis is 'n boom wat hoort tot die Phyllanthaceae familie en is endemies aan Madagaskar.
Seegroen
Kleurkoördinate
Volgens verskeie kleurskemas word seegroen as volg voorgestel:
Sien ook
Shades of green
Boorgat
Verteenwoordigende monsters (byvoorbeeld van grond en rotse) word gewoonlik eers geneem om dit visueel te bestudeer en daarna aan laboratoriumtoetse te onderwerp om kwaliteit en kwantiteit te bepaal en daarvolgens besluite te neem. Gelokaliseerde boorgattoetse vir ingenieursdoeleindes sluit ook toetse in soos druktoetse, waterdraer-inligting en selfs seismiese toetse.
Geskiedenis van boorgate
Die vroegste geskiedenis van boorgate is toe die Chinese sowat 2 200 jaar gelede geboor het om minerale uit die aarde te haal. Hoewel die boorwerk deur ’n kragkombinasie van mans en osse gedoen is, was dit heel doeltreffend en is dieptes van 100-600 meter gehaal. In die 11de eeu n.C. het die Chinese reeds ’n diepte van tot 3 000 meter gehaal. Dit het tot 10 jaar geneem om een enkele boorgat te voltooi. Die Weste het eers in die negentiende eeu daarin geslaag om boorwerk suksesvol te onderneem en die eerste gepatenteerde rotsboor is deur J.J. Couch van Philadelphia in Amerika ontwerp. Die boorstaaf het deur ’n silinder gedraai en is vorentoe gewerp deur ’n suier-aksie. Teen sowat 1890 is boorwerk makliker gemaak toe ’n boormasjien met ’n hamer-aksie deur C.H. Shaw van Denver ontwerp is. Pneumaties gedrewe, het dit die voorloper van moderne toerusting geword.
Die probleem om die dele wat uitgeboor is na die oppervlakte te bring, is later opgelos deur ’n hol boor te ontwerp wat met ’n lugkanaal werk. Die saamgeperste lug wat aan die onderkant van die boorgat geblaas word, verseker dat die stukkies na bo beweeg. ’n Mengsel van bentoniet (wat hoofsaaklik uit kleiagtige minerale bestaan) en water – ook boormodder genoem – word gebruik om boorsels tot bo te bring en ook die boor te smeer en te verkoel.
Smarag (kleur)
Die kleur smarag (Engels: emerald), ook genoem smaraggroen, is 'n skakering van groen wat veral lig en helder is, met 'n flou ondertoon van blou. Die naam is afkomstig van die edelsteen smarag.
Boorgat
Geskiedenis van boorgate
Die Mont Blanc-tonnel tussen Frankryk en Italië was die eerste tonnel waar die totale deursnee gelyktydig deur horisontale boorwerk en skietwerk in ’n enkele proses afgehandel is.
Smarag (kleur)
Die eerste opgetekende gebruik van emerald as 'n kleur se naam in Engels was in 1598.
Boorgat
Geskiedenis van boorgate
Verskeie pogings is oor die jare gemaak om in die aarde se mantel, wat ’n deel van 40% van die aarde se radius van sowat 6 500 kilometer uitmaak, te boor. Die mantel is direk onder die aardkors geleë, wat sowat 4,8 kilometer tot 40 kilometer dik kan wees. Wetenskaplikes het die mantel vir die eerste keer in 1958 aangedurf met boorwerk in die bodem van die Stille Oseaan naby Guadalupe, Meksiko, maar die Amerikaanse Kongres het die befondsing in 1966 gestaak.
Smarag (kleur)
Soms word na Ierland verwys as die Emerald Isle as gevolg van sy welige groen landskap. Die Mei-geboortesteen is Smarag. Seattle word soms na verwys as die Smaragstad, omdat die oorvloedige reënval welige plantegroei veroorsaak. In die Middeleeue is geglo dat die Smaragtablet van Hermes Trismegistus die geheime van die alchemie bevat.
Hesperantha schelpeana
Hesperantha schelpeana is 'n meerjarige blomplant en geofiet wat tot die genus Hesperantha behoort en is deel van die grasland. Die spesie is inheems aan die KwaZulu-Natal, Lesotho, Oos-Kaap en die Vrystaat waar dit in die Drakensberge voorkom van die Sentinel tot by Naude's Nek. Dit het 'n voorkomsgebied van 10 806 km² en is goed beskerm.
Smarag (kleur)
Kleurkoördinate
Volgens verskeie kleurskemas word smarag as volg voorgestel:
Sien ook
Shades of green
Murunwa Makwarela
Vroeë lewe en opvoeding
Makwarela is in 1972 in Cullinan buite Pretoria in die destydse Transvaalprovinsie van Suid-Afrika gebore. Hy het in die dorpie Tshitereke in die Venda-bantustan grootgeword. Makwarela het in 1994 aan die Universiteit van Venda gegradueer met 'n Baccalaureus Scientiae in Plant- en Dierkunde. Hy het daarna aan die Universiteit van Natal se Durban-kampus gestudeer waar hy 'n honneursgraad in plantbiotegnologie in 1995 verwerf het, gevolg deur 'n meestersgraad in Eucalyptus-koueverdraagsaamheid en weefselkultuur in 1997. Hy het in 2006 sy doktorsgraad aan die Universiteit van die Witwatersrand ontvang. Terwyl hy sy doktorsgraad voltooi het, het hy sy navorsing by die Donald Danforth Plant Science Institute in Missouri in die Verenigde State gedoen.
Beroep
Makwarela het sy loopbaan by die Universiteit van die Witwatersrand begin waar hy as 'n navorser op kassava genetiese ingenieurswese gewerk het tussen 2000 en 2005. Van 2005 tot 2007 was hy die eerste Afdelingshoof: Genebanke by die Landbounavorsingsraad. Makwarela het toe werk by die Stad Tshwane gekry as die strategiese uitvoerende direkteur van die munisipaliteit se Landbou- en Omgewingsbestuursdepartement tussen 2007 en 2012. Hy het toe vir die TAHAL Groep gewerk as die hoof- uitvoerende beampte van die maatskappy se Suid-Afrikaanse tak, TAHAL Suid-Afrika, tussen 2012 en 2014.
Makwarela het ook gedien as 'n nie-uitvoerende direkteur en as direksievoorsitter van die Biofuel Business Incubator van 2014 tot 2019. Hy was ook 'n nie-uitvoerende direkteur by die SA Essential Oil Business Incubator. Hy het gedien as 'n nie-uitvoerende direkteur by die Johannesburgse Ontwikkelingsagentskap as voorsitter van die HRREMCO-komitee van 2020 tot 2021 en as 'n nie-uitvoerende direkteur by die Johannesburgse Mark van 2021 tot 2022. Hy is ook 'n medestigter van en voorsitter van die Maluti Green Med, 'n dagga-gelisensieerde farmaseutiese maatskappy, gebaseer in Lesotho.
Politieke loopbaan
Makwarela is in 2020 as streekvoorsitter van die Congress of the People in Tshwane aangestel. Hy is in die November 2021 plaaslike regeringsverkiesings verkies as die party se enigste proporsionele verteenwoordigingsraadslid in die Stad Tshwane.
Speaker van die Tshwane-raad
Makwarela is op 20 Januarie 2022 as die speaker van die Tshwane Stadsraad verkies as deel van 'n koalisie-ooreenkoms wat COPE onderteken het met die Demokratiese Alliansie, ActionSA, die African Christian Democratic Party, die Inkatha Freedom Party, en die Vryheidsfront Plus om 'n meerderheidsregering te vorm in die raad. In April 2022 het die African National Congress en die Economic Freedom Fighters hom versoek om as raadspeaker te bedank te midde van bewerings van ongerymdhede en seksuele aanranding teen hom, waarop hy gereageer het deur te sê: Dit is alles leuens. Soos dinge staan, is dit voortydig vir my om te bedank. Die ANC wil hierdie ongetoetste bewerings as 'n politieke komplot gebruik en 'n wet op hulself wees."
Op 17 November 2022 het Makwerela 'n kriminele saak by die Brooklyn-polisiestasie geopen nadat hy twee dae vroeër tydens 'n raadsvergadering na bewering deur ANC-raadslede aangerand is.
Op 13 Februarie 2023 het Randall Williams sy bedanking as Tshwane-burgemeester aangekondig, maar hy het dit kort daarna gewysig en die datum van sy bedanking na 28 Februarie 2023 verander, wat verwarring onder raadslede veroorsaak het. Makwarela se kantoor het regsadvies ingewin en Makwarela het op 21 Februarie 2023 aangekondig dat Williams se eerste bedankingsbrief geldig is en sy tweede een nie, wat beteken het dat die metro nou sonder 'n burgemeester is. Die DA het, volgens die koalisie-ooreenkoms wat tussen die partye onderteken is, LP Cilliers Brink as hul kandidaat genomineer wat Makwarela aanvanklik belowe het om te ondersteun. COPE is gou uit die koalisie verwyder nadat Makwarela geweier het om 'n dringende raadsvergadering te skeduleer om 'n nuwe burgemeester te verkies.
Swastika
In die Westerse wêreld was dit tot in die 1930's 'n simbool van gunstigheid en goeie geluk. Toe het die Duitse Naziparty 'n kloksgewyse vorm daarvan as embleem van die Ariese ras begin gebruik. Weens die Tweede Wêreldoorlog en die Holocaust verbind die Weste dit nou steeds met nazisme en antisemitisme. Dit word nou beskou as simbool van wit heerskappy of bloot boosheid.
Murunwa Makwarela
Burgemeester van Tshwane
Tydens 'n raadsvergadering op 28 Februarie 2023 is Makwarela vir die pos van burgemeester deur die African Transformation Movement genomineer met die steun van die EFF en ANC. Makwarela het Brink in die burgemeesterstemming verslaan toe 'n meerderheid van 112 raadslede vir hom gestem het en slegs 101 vir Brink. Daar word vermoed dat van die DA se koalisievennote vir Makwarela gestem het.
Boorgat
Geskiedenis van boorgate
Die Russe het egter in 1970 met hul Kola-projek begin toe Russiese geoloë in die omgewing van Skandinawië begin boor het. Die deursnee van die boorgat was slegs sowat 23 cm en dit het twee dekades geneem om uiteindelik ’n diepte van meer as 12 kilometer te bereik. Dit is in 1992 gestaak toe die boorwerk met baie hoë temperature te make gekry het (hitte van tot 300°C op ’n diepte van 8 km is moontlik) en die hitte die toerusting beskadig het. Dit word steeds as die diepste boorwerk tot nog toe geag.
Murunwa Makwarela
Verwydering uit kantoor
Op 7 Maart 2023 is daar bevind dat Makwarela Artikel 47(1)(c) van die grondwet oortree het (wat bepaal dat mense wat “ongerehabiliteerde insolvente” is nie openbare amp kan beklee nie) nadat bevind is dat hy in 2016 insolvent verklaar is. Gevolglik is hy gediskwalifiseer om 'n verteenwoordigende raadslid van die Tshwane Stadsraad te wees, wat hom effektief van sy burgemeesterskap onthef het. Die stadsbestuurder Johann Mettler se kantoor het 'n kennisgewing op Makwarela bedien om te bewys dat hy sedertdien gerehabiliteer is, maar hy het versuim om enige bewyse te verskaf. Hy is twee dae later as raadslid en burgemeester heraangestel nadat hy 'n sertifikaat van solvensie-rehabilitasie verskaf het, wat se geldigheid daarna onder die loep geneem is. Die volgende dag het die Gautengse Hooggeregshof in Pretoria 'n verklaring uitgereik waarin hulle sê dat die rehabilitasiesertifikaat wat Makwarela aan die munisipaliteit verskaf het, vervals is en dat die hof nooit so 'n sertifikaat aan Makwarela uitgereik het nie. Hy het toe op dieselfde dag as burgemeester en raadslid bedank. Daar is ook berig dat hy nie meer 'n lid van COPE is nie.
Boorgat
Geskiedenis van boorgate
Die Duitsers het ook in 1990 met hul diepboorprojek by Beiere begin maar ook in die omgewing van 9-10 kilometer diep met baie hoë temperatuur van sowat 280°C te make gekry en nie meer geld gehad om die projek verder te neem nie.
Wat boorwerk in die oseaan vir wetenskaplike doeleindes betref, het die Japanse spesialisskip Chikyu reeds tot byna 4 kilometer onder die oseaanbodem gekom en in die olie-en-gas-bedryf hou BP se Deepwater Horizon die oseaanrekord van sowat 8 km. Die boor is in 2010 in ’n ontploffing vernietig.
Ingenieursgeologie
Ingenieursgeologie het as onderwerp oor verskeie jare ontwikkel en die Switserse geoloog Albert Heim (1849–1937) word as die baanbreker op dié gebied beskou. Sy navorsing oor klip en grondformasies is die grondslag van dié geologie, wat vandag ’n onderafdeling van geotegniese ingenieurswese uitmaak.
Die wetenskap is belangrik vir onder meer siviele ingenieurswese, wat ook die bou van tonnels, brûe en damme insluit en gereelde boorwerk behels om onder meer klipmonsters te neem.
Werkwyse en toerusting
Om boorwerk moontlik te maak, hetsy om grondwater te benut, vir eksplorasie, om minerale te onttrek, ventilasieskagte te installeer en om ’n perseel se ondergrondse hoedanighede te bepaal, vereis gerigte boorwerk. Hiervoor is toerusting nodig wat gate van ’n paar millimeter kan boor en ander wat ’n veel groter deursnee moontlik maak, soos mynskagte.
Boortoerusting gebruik gewoonlik hidrouliese, pneumatiese en elektriese energie en kan volgens vyf kategorieë ingedeel word:
Baie bore is aangepas om ’n kombinasie van boormetodes moontlik te maak.
Boortorings en -eilande
Boortorings word opgerig om diep gate met ’n beperkte deursnee van enkele millimeter tot sowat ’n halwe meter moontlik te maak. Dit word gewoonlik opgerig om te bepaal of daar olie of aardgas is en selfs vir water te boor. ’n Boorinstallasie kan tot 40 meter hoog wees, met ’n boorkraan, draaiende staalpype en ’n boorbeitel aan die onderkant. Harde staal en ook ru-diamante word vir die boorpunte gebruik.
Verkoelingsvloeistof word gebruik om die boorbeitel nie te laat oorverhit nie en sommige beitels is ontwerp om monsters van die grond en klip te versamel – veral noodsaaklik vir geologiese ondersoeke.
Wat booreilande betref, is dit doelgemaak ontwerp om vir olie en aardgas onder die seebodem te boor. Dit rus op ’n platvorm op ’n drywende stelsel van pontonvlotte en uitskuifbare bene. Die eiland word uiteindelik opgelig sodat dit nie deur die golwe versteur word nie.
Swastika
As gevolg daarvan is die gebruik van die swastika in sommige lande, insluitende Duitsland, verbode. Dit bly egter 'n simbool van goeie geluk en vooruitgang in Hindoeïstiese, Boeddhistiese en Djainistiese lande soos Nepal, Indië, Mongolië, Sri Lanka, China en Japan. Dit word ook algemeen gebruik in Hindoeïstiese huwelikseremonies en Divali-vierings.
Boorgat
Boorpompe
Wat boorgate vir water betref, is dit belangrik dat die geskikte waterpompe deur kundige mense geïnstalleer word. Volgens die American Hydrolic Institute en ook Europump kan die kapitale uitleg vir ’n boorgat maar sowat 10% van die totale koste oor sy lewensduur behels. Daarom is dit belangrik dat dit pasgemaak is – nie te klein en ook nie te groot nie omdat dit energiekoste onnodig kan opjaag. Die pompafstand, vloeikoers en druk hang ook daarvan af.
Swastika
In verskeie groot Indo-Europese godsdienste simboliseer die swastika weerligstrale wat die god van die donderweer en koning van die gode verteenwoordig, soos Indra in Vediese Hindoeïsme, Zeus in die antieke Griekse godsdiens, Jupiter in die antieke Romeinse godsdiens en Thor in die antieke Germaanse godsdiens. Die simbool word aangetref in die argeologiese oorblyfsels van die Indusvallei- en Samarrabeskawing, sowel as in vroeë Bisantynse en Christelike kuns.
Boorgat
Boorpompe
Hou altyd in gedagte dat pompe grense het en dat die keuse van die regte boorgatpomp goeie dividende kan verseker
Swastika
Dit is in verskeie Europese tale bekend as die fylfot, gammadion, tetraskelion of cross cramponnée ('n term in Anglo-Normaanse heraldiek); Duits: Hakenkreuz; Frans: croix gammée; Italiaans: croce uncinata. In Mongools word dit хас (chas) genoem en hoofsaaklik op seëls gebruik. In Chinees word dit 卍字 (wànzì) genoem, wat beteken "simbool van alle dinge", in Japannees word dit manji uitgespreek, in Koreaans manja (만자) en in Viëtnamees vạn tự / chữ vạn.
Boorgat
Dataversameling, -aantekening en -ontleding
Boorgate vir verskillende doeleindes vereis nie alleen tegniese vernuf nie, maar dit is belangrik dat die versameling, aanteken en uiteindelik ontleding van boorwerkdata kundig gedoen word. Dit geld boorwerk vir water, minerale, olie, gas of geotegniese (benede-oppervlak-) ingenieurswese.
Rekordhouding sluit in data oor inkrementele diepte, ontleding van die monsters wat deur middel van die boorgat verkry is en selfs die bestudering van die wande van die boorgat deur middel vanvisuele of geofisika-metodes. Kernboorwerk voorsien gewoonlik die beste monsters.
Swastika
Etimologie en benamings
Die woord "swastika" is afgelei van Sanskrit, swasti, wat saamgestel is uit su (सु: "goed, gunstig") en asti (अस्ति: "dit is" of "daar is"). Die woord word sedert 500 v.C. op die Indiese subkontinent gebruik. Dit is die eerste keer aangeteken deur die antieke linguis Panini in sy werk Ashtadhyayi. Dit word in ander tekse ook gespel svastika, suastika, ens.
Boorgat
Dataversameling, -aantekening en -ontleding
Akkurate besluitneming is dus op betroubare inligting gegrond.
Hesperantha stenosiphon
Hesperantha stenosiphon is 'n meerjarige blomplant en geofiet wat tot die genus Hesperantha behoort. Die spesie is endemies aan die Oos-Kaap.
Boorgat
Boorgatwater
Toeganklike grondwater kan deur middel van goed geplaaste boorgate bereik word. Dit behels makliker boorwerk deur poreuse sandsteen of moeilike boorwerk deur byvoorbeeld graniet, wat die vloei van water meestal deur krake en nate moontlik maak. Gemiddeld syfer sowat 20% van reën deur in die grond en kliplae (regoliet genoem) en grondwater, wat sowat 8 miljoen kubieke kilometer varswater op aarde en verreweg die grootste deel van die slegs 3% toeganklike varswater uitmaak, word al hoe meer verbruik.
Hymedesmia clavigera
Hymedesmia clavigera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Boorgat
Boorgatwater
Boorgate word gewoonlik tot ’n diepte van heelwat onder die tafel gesink, sodat die aanvulling van die beskikbare waterdraer (Engels: aquifer) geredelik kan geskied. Die optimale wateronttrekking is wanneer die onttrekkingstempo (liter per minuut) dieselfde as die aanvullingstempo is.
Swastika
Etimologie en benamings
'n Belangrike vroeë gebruik van die woord swastika in 'n Europese geskrif was in 1871 in 'n publikasie van Heinrich Schliemann, wat meer as 1 800 antieke voorbeelde van die simbool en sy variante ontdek het naby die Egeïese See in sy soektog na die geskiedenis van Troje. Schliemann het dit aan die Sanskritwoord swastika gekoppel.
Hymedesmia clavigera
Die spons behoort tot die genus Hymedesmia en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1910 deur Lundbeck.
Boorgat
Boorgatwater
Dit is bekend dat die gehalte van grondwater baie kan wissel en dat die agteruitgang van grondwater wêreldwyd kommer wek. In Amerika is byvoorbeeld meer as 50% van mense van grondwater afhanklik en navorsing bevestig dat verskeie stede, soos New Jersey, Miami, Florida en Atlantic City, toenemend grondwatertoetse moet uitvoer om te bepaal hoeveel chemikalieë dié water besoedel.
Swastika
Etimologie en benamings
Die woord swasti verskyn gereeld in die Vedas en in die klassieke letterkunde, waar dit "gesondheid, geluk, sukses, vooruitgang" beteken, en dit as algemeen as 'n groet gebruik. Die agtervoegsel ka is algemeen en kan verskeie betekenisse hê. Volgens Monier-Williams beskou baie geleerdes dit as 'n sonsimbool.
Boorgat
Boorgatwater
Volgens beskikbare statistieke is dit moontlik dat tot sowat 75% van die minstens 175 000 afvalverwerkingsaanlegte in die land al jare lank vir die absorbering van besoedelingstowwe in die land se grondwater verantwoordelik kan wees. Navorsing van die watergehalte in Illinois deur vier instellings wat in Januarie 2019 in Groundwater gepubliseer is, het ook ’n donker prentjie geskilder oor die hoeveelheid mikroplastiek wat in twee waterdraers gevind is en uiteindelik in voedsel kan voorkom. Soortgelyke statistieke van baie lande bevestig die omvang van die probleem.
Swastika
Etimologie en benamings
Die vroegste gebruik van die woord "swastika" is in Panini se Ashtadhyayi, wat dit gebruik om 'n Sanskrit-taalreël te verduidelik, in die verband van 'n soort identifiseringsmerk aan 'n bees se oor. Die meeste geleerdes meen Panini het in of voor die 4de eeu v.C. gelewe, moontlik in die 6de of 5de eeu v.C.
Boorgat
Boorgatwater
Die Boorgatvereniging van Suider-Afrika (BWA) wys daarop dat heelwat van die soute, metale en organiese chemikalieë in grondwater goed is vir mense se gesondheid, maar wanneer dié stowwe in hoë konsentrasies voorkom – soos dit al hoe meer die geval is – kan die water nie alleen sleg smaak en selfs ruik nie maar ook skadelik vir verbruik deur mense kan wees op kort- en langtermyn.
Markasiet
Die pirietstruktuur is kubies, die markasietstruktuur het 'n laer ortorombiese simmetrie. Dit is die argetipe van die C18-struktuur van die Strukturbericht-klassifikasie. Dit is amper dieselfde struktuur as kalsiumchloried s'n, maar hierde sout het net aparte chloriedione.
Boorgat
Boorgatwater
Organismes soos bakterieë, protosoë en virusse is onder meer vir die oordrag van aansteeklike wateroordraagbare siektes soos cholera en gastro-enteritis. Hoë konsentrasies van nitrate in die water kan die hoeveelheid suurstof in die bloed verlaag en veral verwagtende vroue, hul ontwikkelende babas, babas jonger as ses maande en ouer mense ernstig raak. Gevolglik is die neem van watermonsters al hoe meer van belang en die ontleding daarvan deur Sanas- (Suid-Afrikaanse Nasionale Akkreditasiestelsel) geakkrediteerde laboratoriums noodsaaklik.
Swastika
Etimologie en benamings
Die begrip van 'n "omgekeerde" swastika is onder Europese geleerdes moontlik in 1852 die eerste keer opgehaal deur Eugène Burnouf en aangehaal deur Heinrich Schliemann in Ilios (1880), gebaseer op 'n brief van Max Müller wat Burnouf aanhaal. Die term sauwastika word gebruik in die sin van "agterstevoor swastika" deur Eugène Goblet d'Alviella (1894).
Boorgat
Stoor van grondwater
Dit is interessant dat, sedert grondwatertegnologie 150 jaar gelede deur die Franse ingenieur Henry Darcy ontwikkel is, die bestuurde stoor van grondwater al hoe meer veld gewen het. Dit word daarna verwys as “bestuurde waterdraerhervulling”, wat die beheerde vul van dié ondergrondse reservoirs is vir latere gebruik, soos in droogtetydperke. In werklikheid is grondwater al reeds sowat 100 n.C. in die Midde-Ooste in die Qanat-stelsels opgegaar (deur ondergrondse tonnels “gebank”). Dit bied ook die voordeel dat die minimum waterverlies weens verdamping verloor word.
In Amerika was daar in 2005 meer as 70 sulke projekte en in Suid-Afrika is die Atlantis-ontwikkeling, wat waterkomme van meer as 50 hektaar opvul, goed bekend. Dit sorg vir sowat 4 miljoen kubieke meter water per jaar en voorsien Atlantis ook van sy meeste water. Dit is uiteraard nie eenvoudig nie en vereis noukeurige beplanning en uitvoering, wat ook goeie ingenieursvernuf en behoorlike omgewings- en wetlike regulasies insluit.
Swastika
Voorkoms
Alle swastikas is gebuigde kruise gebaseer op 'n chirale simmetrie (waar die spieëlbeelde van mekaar verskil), maar hulle het verskillende geometriese detail: as kompakte kruise met kort bene, as kruise met lang arms en as motiewe in 'n patroon van aaneengeskakelde lyne. Chiraliteit beskryf die afwesigheid van 'n spieëlbeeldsimmetrie. Die spieëlbeeldvorms word gewoonlik beskryf as 'n simbool wat links wys (卍) en een wat regs wys (卐).
Boorgat
Is ’n boorgat ’n goeie belegging?
Hardnekkige droogtes te wyte aan te min reën bring mee dat van Suid-Afrika se provinsies gereeld as rampgebiede verklaar word. Die koste van water styg ook deurlopend.
Swastika
Geskrewe karakters
Die sauwastika is as 'n standaardkarakter aanvaar in Chinees, "卍" (pinyin: wàn), en is ook in verskeie ander Oos-Asiatiese tale opgeneem. In Japannees word dit manji genoem.
Die sauwastika is ingesluit in die Unicode-karakters van twee tale: Chinees en Tibettaans. In laasgenoemde is daar twee swastikas en twee sauwastikas (met of sonder vier kolletjies): ࿕, ࿗, ࿖, ࿘.
Betekenis
Europese hipoteses van die swastika word gewoonlik behandel saam met kruissimbole in die algemeen, soos die godsdienstige sonkruis van die Bronstydperk. Daarbenewens was dit teenwoordig in simboolstelsels voordat skryfstelsels gebruik is soos die Vinčastelsel, wat tydens die Neolitikum verskyn het.
Boorgat
Is ’n boorgat ’n goeie belegging?
In Gauteng het Johannesburg Water byvoorbeeld ’n vennootskap met die BWA gesluit om inwoners aan te moedig om eerder boorgatwater te benut en die druk op oppervlakwater te verlaag. Volgens BWA-statistieke kan huishoudings tot soveel as 46% van hul maandelikse watergebruik gebruik om hul tuine aan die gang te hou. Dit verhoog nie alleen hul waterrekening aansienlik nie maar kosbare water word in die proses gemors.
Swastika
Noordpool
Volgens die Franse intellektueel René Guénon verteenwoordig die swastika die noordpool en die roterende bewewing om 'n onveranderlike spil (axis mundi), en eers tweedens verteenwoordig dit die son as 'n weerspieëlde funksie van die noordpool. As sulks is dit 'n simbool van die lewe, van die verlewendigende rol van die opperste beginsel van die heelal, die absolute God, in verhouding tot die kosmiese orde. Dit verteenwoordig die aktiwiteit (die Hellenistiese Logos, die Hindoeïstiese Om, die Chinese Taiyi, "Groot Een") van die beginsel van die heelal in die vorming van die wêreld. Volgens Guénon het die swastika in sy poolwaarde dieselfde betekenis van die jin en jang van die Chinese tradisie, en van ander tradisionele simbole van die werking van die heelal, insluitende die letters Γ (gamma) en G, wat die Groot Argitek van die Heelal van die Vrymesselary simboliseer.
Volgens die geleerde Reza Assasi verteenwoordig die swastika die ekliptiese noordpool wat om Zeta Draconis gesentreer is, met die sterrebeeld Draak as een van sy strale. Hy meen dié simbool is later voorgestel as die vierperdewa van Mitras in die antieke Iranse kultuur. Hulle het geglo die kosmos word deur vier hemelse perde getrek wat in 'n kloksgewyse rigting om 'n vaste middelpunt draai. Hy stel voor dié idee het later floreer in Romeinse Mitraïsme, want die simbool kom voor in Mitraïstiese ikonografie en sterrekunde.
Volgens die Russiese argeoloog Gennadi Zdanowitsj, wat van die oudste voorbeelde van die simbool in die Sintasjta-kultuur bestudeer het, simboliseer die swastika die heelal en verteenwoordig dit die draaiende sterrebeelde van die noordelike hemelpool, wat gesentreer is in α Ursae Minoris, veral die Klein en Groot Beer, of Ursa Minor en Ursa Major. Net so, sê René Guénon, word die swastika geteken deur die Groot Beer te visualiseer in die vier fases van revolusie om die poolster.
Ruschia congesta
Ruschia congesta is 'n vetplant uit die vygiefamilie wat endemies aan Suid-Afrika is en in die Oos-Kaap voorkom.
Boorgat
Is ’n boorgat ’n goeie belegging?
Navorsingsbevindinge wat deur die BWA in sy joernaal gepubliseer is, bevestig dat die aanvanklike koste om te bepaal waar water is, boorwerk te laat doen, alle pomptoerusting te laat installeer, watergehalte te laat ontleed, die boorgat by die Departement van Water en Sanitasie te registreer en ander uitgawes soos elektrisiteitskoste in te reken, gou verhaal kan word. In ’n gevallestudie waar sterk boorgatwater deur ’n maatskappy gebruik word, is gevind dat die aanvanklike koste binne sowat twee jaar verhaal is en dat in die volgende jare tienduisende rande per jaar bespaar is. Dieselfde geld die veel verminder gebruik deur huishoudings.
Swastika
Komeet
In hulle boek van 1985, Comet, sê Carl Sagan en Ann Druyan die voorkoms van 'n draaiende komeet met 'n vierpuntige stert so vroeg as 2000 v.C. kan verduidelik hoekom die swastika in die kulture van beide die Ou Wêreld en die Amerikas van voor Columbus aangetref word. In die Han-dinastie se Boek van Sy (2de eeu v.C.) word so 'n komeet uitgebeeld met 'n swastika-agtige simbool.
Bob Kobres sê in 1992 in 'n verhandeling die swastika-agtige komeet in die boek uit die Han-dinastie is genoem 'n "fisantster met 'n lang stert", omdat dit soos 'n voël se poot of voetspoor gelyk het. Soortgelyke vergelykings is in 1907 getref deur J.F. Hewitt, sowel as in 'n artikel in 1908 in Good Housekeeping. Kobres stel voorts 'n verband met mitologiese voëls en komete van buite China voor.
Vier winde
In die kultuur van die Indiane, veral die Pima van Arizona, is die swastika 'n simbool van die vier winde. Die antropoloog Frank Hamilton Cushing sê onder die Pima word die simbool van die vier winde gemaak met 'n kruis met vier gebuigde arms (soos 'n gebreekte sonteken). Volgens hom is die swastika wat regs wys hoofsaaklik 'n verteenwoordiging van die sirkel van die vier windgode wat elk aan die punt van sy rigting staan.
Boorgat
Is ’n boorgat ’n goeie belegging?
Dit beteken dat ’n boorgat wat professioneel gesink is en goed onderhou word, ná die verhaling van die aanvanklike koste, ’n kostedoeltreffende alternatief vir veel duurder munisipale water kan wees.
Swastika
Voorgeskiedenis
Die vroegste bekende swastika is uit 10000 v.C. Dit was deel van "'n ingewikkelde kronkelpatroon van saamgevoegde swastikas" wat op 'n ivoorbeeldjie van 'n voël op 'n terrein uit die laat Paleolitikum in Oekraïne ontdek is. Daar is voorgestel dat dit 'n gestileerde beeld van 'n ooievaar in vlug is. Omdat die beeld naby falliese voorwerpe gekry is, kon dit ook 'n vrugbaarheidsimbool gewees het.
In die berge van Iran is swastikas of spinwiele ontdek wat op klipmure uitgekrap is en na raming ouer as 7 000 jaar is.
Spieëlbeeldswastikas (kloks- en antikloksgewys) is op keramiekpotte in Bulgarye ontdek en dateer na raming van 6000 v.C.
Swastikas is ook gekry op erdewerk op argeologiese terreine in Afrika, in die omgewing van Koesj en by die Jebel Barkal-tempels, in ontwerpe uit die Ystertydperk van die Noord-Kaukasus en in Neolitiese China.
Ander Ystertydperkvoorbeelde van die swastika kan verbind word met Indo-Europese kulture soos die Illiriërs, Indo-Irannese, Kelte, Grieke, Germaanse volke en Slawiërs.
Die swastika is ook in die Koptiese tydperk in Egipte aangetref. Op 'n tekstielstof van tussen 300 en 600 v.C. is klein swastikas in die patroon te sien.
Sergei Skisof
Sergei Skisof (Russies: Сергей Скисов, 1959 – 2016) was 'n Sowjetse en Russiese argeoloog, digter en musikant van Astrachan.
Swastika
Voorgeskiedenis
Die Tierwirbel (Duits vir "dieremaalkolk") is 'n kenmerkende motief in die Sentraal-Asië van die Bronstydperk, die Eurasiese steppe en later onder die Skitiese, Baltiese en Germaanse kulture van die Ystertydperk. Daarop is 'n roterende, simmetriese rangskikking van 'n dieremotief, dikwels vier voëlkoppe.
Historiese gebruik
In Asië het die swastikasimbool omstreeks 3000 v.C. in die argeologiese rekords van die Indusvalleibeskawing verskyn. Dit het ook in die kulture om die Swart- en Kaspiese See van die Brons- en Ystertydperk sy verskyning gemaak. In al dié kulture het die simbool blykbaar nie enige besonderse betekenis gehad nie en het dit voorgekom as net een vorm van 'n reeks soortgelyke simbole. In die Zoroastriese godsdiens van Persië was dit 'n simbool van die wentelende son, oneindigheid of voortdurende skepping. Dit is een van die algemeenste simbole op die muntstukke van Mesopotamië.
Sergei Skisof
Publikasies
As 'n argeoloog het Skisof die geskiedenis van die Goue Horde en sy spore in die huidige Astrachan-oblast nagevors en verskeie akademiese artikels oor die numismatiek van dié Middeleeuse khanaat gepubliseer. Alhoewel navorsing sy hoofberoep was en poësie en musiek net sy stokperdjies was, is baie van Skisof se liedjies welebeknd onder die inwoners van Astrachan. Sommige van sy liedjies, soos Хаджи-Тархань ("Chadzji-Tarchan") en Над дворцами Сарая ("Bo die Sarai-paleise"), is informele volksliedere van die stad genoem. Die eerste versameling van Skisof se gedigte en liedjies is ná sy dood as 'n boek gepubliseer deur sy weduwee Olga Markowa.
Swastika
Historiese gebruik
Die ikoon het 'n spirituele betekenis gehad in Indiese godsdienste soos Hindoeïsme, Boeddhisme en Djainisme.
Suid-Asië
In Boeddhisme word die swastika beskou as 'n simbool van die gunstige voetspore van die Boeddha. Die sauwastika, wat links wys, word dikwels aangetref op die bors, voete of palms van Boeddhabeelde. Dit is 'n simbool vir die Boeddha in baie dele van Asië en stem ooreen met die Dharmawiel. Die vorm simboliseer ewige siklusse, 'n tema wat in samsara aangetref word.
Die swastikasimbool is algemeen in esoteriese tantratradisies van Boeddhisme, asook in Hindoeïsme, waar dit aangetref word saam met chakra-teorieë en ander mediteringshulpmiddels. Die kloksgewyse simbool is algemener en word aangetref in die Tibettaanse Bon-tradisie.
Die swastika is 'n belangrike Hindoeïstiese simbool. Dit is algemeen voor ingange van huise en tempels, om die eerste bladsy van finansiële verklarings te merk en as mandalas vir rituele soos troues en om pasgeborenes te verwelkom.
Dit het 'n spesifieke betekenis vir Diwali en maak deel van die versierings uit.
Dzjalikowo
Dzjalikowo (Russies: Джалыково) is 'n dorpie in Kalmikië, Rusland. Dit is die setel van die gelyknamige Dzjalikowo Plaaslike Munisipaliteit wat tot Lagan-rajon behoort en nog een kleiner nedersetting, Boerannoje, insluit. Dit lê op die klein Tsaptameer naby die Kaspiese See en die grens met Astrachan-oblast, 'n ander federale deelgebied van Rusland.
Swastika
Suid-Asië
Beide die kloks- en antikloksgewyse swastika word in Hindoeïsme aangetref, met verskillende betekenisse. Dit word onderskeidelik die swastika en sauwastika genoem. Die swastika is 'n sonsimbool (Surya), wat dui op die beweging van die son in Indië (die Noordelike Halfrond), waar dit skynbaar van die ooste af binnekom, dan smiddae na die suide beweeg en in die weste uitgaan. Die sauwastika word minder gebruik. Dit dui die nag aan en in tantriese tradisies is dit 'n simbool vir die gosin Kali, die skrikaanjaende vorm van die godin Durga. Die simbool verteenwoordig ook aktiwiteit, karma, beweging, die wiel en in sommige gevalle die lotus. Volgens Norman McClelland kan sy simbolisme vir beweging en die son ontstaan het vanweë gedeelde prehistoriese kulturele wortels.
In Djainisme is dit die simbool van Suparshvanatha, die sewende tirthankara. Alle Djainstiese tempel- en heilige boeke moet die swastika bevat en seremonies begin en eindig gewoonlik met die vorming van swastikas met rys om die altaar. Lede gebruik rys om 'n swastika voor standbeelde te maak en plaas dan 'n offerande daarop; gewoonlik 'n ryp of gedroogde vrug, 'n soetigheid, muntstuk of noot. Die vier arms van die swastika simboliseer die vier plekke waar 'n siel herbore kan word in samsara, die siklus van geboorte en sterfte, voordat die siel moksja (redding) bereik as 'n siddha met die beëindiging van dié siklus.
Oos-Asië
Die twee swastikas (卍 en 卐)) word, minstens sedert die Liao-dinastie (907-1125), ingesluit by die Chinese skryfstelsel en is variante van 萬 of 万 (wàn in Mandaryns), 만 (man in Koreaans, Kantonees en Japannees) en vạn in Viëtnamees, wat beteken "10 000".
Toe die Chinese skryfstelsel in die 8ste eeu in Japan bekend gestel is, is die swastika in die Japannese taal en kultuur opgeneem. Dit word algemeen die manji (letterlik "10 000-karakter") genoem. Sedert die Middeleeue word dit as mon (wapen) deur verskeie Japannese families gebruik. Op Japannese kaarte word 'n swastika (horisontaal, wat links wys) gebruik om Boeddhistiese tempels aan te dui. Die swastika wat regs wys, word dikwels gyaku manji, "omgekeerde swastika", genoem asook migi manji "regs-swastika" of kagi jūji "hoekkruis".
Dzjalikowo
Geskiedenis
Die Galsang-choeroel op Dzjalikowo is die eerste Boeddhistiese tempel wat in Kalmikië gebou is ná die ontbinding van die Sowjetunie. In 1992 het Tenzin Gyatso, die 14de Dalai Lama, Dzjalikowo se choeroel besoek.
Swastika
Oos-Asië
In Chinese en Japannese kuns word die swastika dikwels as deel van 'n herhalende patroon aangetref. Een bekende patroon, sayagata in Japannees, bestaan uit swastikas wat link en regs wys en deur lyne verbind word.
Dzjalikowo
Demografie
Volgens Sensus 2010 het Dzjalikowo 1 071 inwoners gehad. Etniese Kalmikiërs vorm die meerderheid van die dorpie se bevolking.
Swastika
Noord-Europa
'n Voorwerp wat baie soos 'n hamer of dubbele byl lyk, word uitgebeeld onder die magiese simbole op die tromme van Sami-sjamane. Dit is voor die Christendom in hulle godsdienstige rituele gebruik. Soms is 'n manlike figuur op die tromme gebruik met 'n hameragtige voorwerp in een van die hande, en soms lyk dit meer soos 'n kruis met haakpunte, of 'n swastika.
Die swastikavorm (ook 'n fylfot genoem) verskyn op verskeie Germaanse en Wiking-artefakte uit die Migrasietydperk. Die heidense Anglo-Saksiese skeepsgraf by Sutton Hoo, Engeland, bevat talle items met 'n swastika op.
Die Engelse folkloris Hilda Ellis Davidson meen die swastika is geassosieer met Thor en hou moontlik verband met die sonkruis van die Bronstydperk. Sy haal "baie voorbeelde" aan van die swastikasimbool op Anglo-Saksiese grafte uit die heidense tydperk, veral op verassingsurne uit die begraafplase van Oos-Anglië. Volgens haar is dit so versigtig en kunstig aangebring dat dit 'n spesiale betekenis as 'n begrafnissimbool moes hê.
Volgens die skilder Stanisław Jakubowski is die "klein son" (Pools: słoneczko) 'n vroeë Slawiese heidense simbool van die son; hy sê dit is gegraveer op houtmonumente wat naby die finale rusplekke van gevalle Slawiërs gebou is om die ewige lewe te simboliseer. Die simbool is die eerste keer te sien in sy versameling van vroeë Slawiese simbole en argitektuur, wat hy genoem het Prasłowiańskie motywy architektoniczne ("Vroeë Slawiese Argitektoniese Motiewe"). Sy werk is in 1923 gepubliseer deur 'n uitgewer wat toe in Krakow gebaseer was.
In Rusland was die swastika voor die Tweede Wêreldoorlog 'n geliefde teken van die laaste Russiese keiserin, Aleksandra Fjodorowna. Sy het dit vir geluk neergesit waar sy kon, onder meer in die Ipatijef-huis, waar die gesin tereggestel is. Daar het sy ook 'n swastika geteken op die muurpapier bo die bed waar die tsarewitsj blykbaar geslaap het. Dit was ook vir 'n ruk gewild onder sekere kunstenaars en politieke en weermaggroepe. In die oorlog het dit egter verbind geraak met die Duitse besetting.
In die moderne Rusland beteken die woord коловрат (kolowrat) letterlik "spinwiel". Dit word egter algemeen met die swastika verbind, hoewel geen etnografiese bronne dit bevestig nie.
Die Russiese neo-Nazi-groep Russiese Nasionale Eenheid se tak in Estland is amptelik onder die naam "Kolowrat" geregistreer en het in 2001 'n ekstremistiese koerant onder dieselfde naam gepubliseer. In 'n misdaadondersoek is bevind die koerant het verskeie rassistiese skeldname bevat.
Linne (kleur)
Kleurkoördinate
Volgens verskeie kleurskemas word linne as volg voorgestel:
Swastika
Grieks-Romeinse oudheid
Talle los en verbinde swastikamotiewe kom op antieke Griekse geboue, klere en muntstukke voor. Daar is ook vergulde spelde uit die 8ste eeu wat met swastikas versier is. Verwante simbole in klassieke Westerse argitektuur sluit in die kruis en ander swastikavorms.
In Grieks-Romeinse kuns en argitektuur en in Romaanse en Gotiese kuns in die Weste is geïsoleerde swastikas redelik skaars; dit word eerder aangetref as 'n herhaalde element in 'n randpatroon of mosaïekwerk. Die swastika verteenwoordig dikwels voortdurende beweging, soos van 'n wind- of watermeul.
'n Ontwerp van geskakelde swastikas is een van verskeie mosaïekwerke op die vloer van die katedraal van Amiens, Frankryk. 'n Rand van geskakelde swastikas was 'n algemene motief in Romeinse argitektuur en kan gesien word in meer onlangse geboue as 'n neoklassieke element. Daar was ook swastikas op die vloere van Pompeji.
Linne (kleur)
Sien ook
Shades_of_white
Swastika
Illiriërs
Die swastika was algemeen onder die Illiriërs en het die son gesimboliseer. Die sonkultus was hulle hoofkultus; die son is verteenwoordig deur die swastika in 'n kloksgewyse beweging, wat die beweging van die son aangedui het.
Armenië
In Armenië is die swastika die antieke simbool van ewigheid en ewige lig (dus God). Swastikas in Armenië is ontdek op petrogliewe van die Kopertydperk, voor die Bronstydperk. In die Bronstydperk het dit voorgekom op kookpotte, belde, medaljes en ander voorwerpe.
Swastikas kan ook gesien word op vroeë Middeleeuse kerke en forte, insluitende die hooftoring in Armenië se historiese hoofstad, Ani. Dieselfde simbool word aangetref op Armeense tapyte en stene en op Middeleeuse manuskripte, sowel as op moderne monumente as 'n simbool van ewigheid.
Middeleeuse en vroeë moderne Europa
Swastikavorms is gevind op talle artefakte van die Europese Ystertydperk. In die Christendom word die swastika gebruik as 'n weergawe met hoeke van die Christelike kruis, die simbool van Christus se oorwinning oor die dood. Sommige Christelike kerke wat in die Romaanse en Gotiese tydperke gebou is, is met swastikas versier, na aanleiding van vroeëre Romeinse ontwerpe. Swastikas word vertoon in 'n mosaïek in die Sint Sofia-kerk in Kijif, Oekraïne, wat van die 12de eeu dateer. Hulle is ook as 'n herhalende ornamentele motief te sien op 'n graftombe in die Basilika van Sint Ambrosius in Milaan.
'n Plafon wat in 1910 in die Kerk van Sint Laurentius in Grenoble, Frankryk, geverf is, vertoon baie swastikas. Dit kan vandag besoek word omdat die kerk die stad se argeologiese museum is.
In die Eerste Republiek van Pole was die swastika 'n gewilde simbool onder die adel. Volgens kronieke het die Roes-prins Oleg, wat Konstantinopel in die 9de eeu aangeval het, sy skild (met 'n groot rooi swastika daarop geverf) aan die stad se poorte vasgespyker. Verskeie adellike huise, soos die Boreyko, Borzym en Radziechowski van Roetenië, het ook swastikas as hulle familiewapens gehad.
Die swastika is ook deur edelmanne in Pole en Oekraïne as heraldiese simbool gebruik. In die 19de eeu was die swastika een van die Russiese Ryk se simbole en is dit op muntstukke as 'n agtergrond vir die Russiese arend gebruik.
Afrika
Swastikas kan in verskeie kulture van Afrika gesien word. In Ethiopië is 'n swastika uitgekerf in die venster van 'n beroemde 12de-eeuse rotskerk in Lalibela. In Ghana is die swastika een van die simbole van die Akan-volke. Dit is aangetref in die Asjanti se goudgewigte en klere.
Amerikas
Die swastika is 'n Navajo-simbool vir goeie geluk. Dit is in Arizona op padtekens van die deelstaat gebruik.
Vroeë 20ste eeu
In die Westerse wêreld het die simbool 'n oplewing beleef ná argeologiese werk in die 19de eeu deur Heinrich Schliemann, wat die simbool ontdek het op die terrein van antieke Troje en dit verbind het met die antieke migrasies van Proto-Indo-Europeërs, wie se taal nie verniet deur Duitse taalhistorici "Proto-Indo-Germaans" genoem is nie. Hy het dit verbind met soortgelyke vorms wat in Duitsland op antieke potte gevind is en het geteoretiseer dat die swastika 'n "belangrike godsdienssimbool van ons verre voorvaders" was. Hy het dit verder verbind met antieke Teutone, Grieke uit die tyd van Homeros, en Indiërs van die Vediese tydperk. Teen die vroeë 20ste eeu is dit wêreldwyd gebuik as 'n simbool van goeie geluk en sukses.
Schliemann se werk het gou verstrengel geraak met die politieke völkische beweging, wat die swastika as 'n simbool van die "Ariese ras" gebruik het. Sedert die aanvaarding daarvan deur die Nazi-party van Adolf Hitler word die swastika in 'n groot deel van die Weste verbind met nazisme, fascisme, rassisme (wit heerskappy), die Spilmoondhede van die Tweede Wêreldoorlog en die Holocaust. Die swastika is steeds 'n kernsimbool van neo-Nazi's.
Europa
In die 1880's het die Teosofiese Vereniging 'n swastika aanvaar as deel van hulle seël, saam met 'n Om, 'n heksagram of Dawidster, 'n anch en 'n gnostiese ouroboros. Die vereniging was nooit omstrede nie en die seël word steeds gebruik. Die huidige seël sluit ook die teks in: "Daar is geen godsdiens hoër as die waarheid nie."
Die Britse skrywer en digter Rudyard Kipling het die simbool op die voorblad van verskeie van sy boeke gebruik, onder meer The Five Nations, 1903. Nadat Hitler aan die bewind gekom het, het Kipling opdrag gegee dat die swastika nie meer op sy boeke verskyn nie.
Die Deense brouery Carlsberg het die swastika van die 19de eeu tot die middel van die 1930's as logo gebruik, totdat dit met die Nazi's verbind is. By die maatskappy se hoofkwartier in Kopenhagen wat in 1901 gebou is, kan swastikas steeds gesien word. Die Olifanttoring word ondersteun deur vier klipolifante, elk met 'n swastika op sy sy. Die spits bo-op die toring is ook met 'n swastika versier.
Die swastika is ook in baie ander Europese lande deur maatskappye, weermagafdelings en verenigings gebruik, soos in Ysland, Ierland, Finland,  Letland,  Litaue,  Swede en Noorweë.
Noord-Amerika
Die swastikamotief word aangetref in die tradisionele kuns en ikonografie van 'n paar inheemse Amerikaanse groepe. Histories is die teken ontdek in uitgrawings van terreine in die Mississippirivier- en die Ohioriviervallei van die Mississippium-epog. Dit word ook algemeen gebruik deur 'n paar suidwestelike stamme, veral die Navajo, en vlaktenasies soos die Dakota.
Dit het in die verskillende stamme verskillende betekenisse.
Voor die 1930's was die simbool van die Amerikaanse 45ste Infanterieafdeling 'n rooi diamant met 'n geel swastika ter ere van die groot inheemse bevolking in die suidwestelike VSA. Die swastika is later deur 'n mitologiese onweersvoël vervang.
'n Swastikavorm is 'n simbool van die Guna-volk van Panama. In hulle tradisie simboliseer dit die seekat wat die wêreld geskep het; sy tentakels wys in die vier windrigtings. Sedert 1930 gebruik hulle 'n vlag met 'n swastika op.
Die dorpe Swastika in Ontario, Kanada, en in New York is na die simbool genoem.
Gebruik in nazisme
Aan die begin van die 20ste eeu is die swastika algemeen in Europa gebruik. Dit simboliseer baie dinge vir die Europeërs, waarvan die algemeenstes goeie geluk en gunstigheid is. In 1920, ná die Eerste Wêreldoorlog, het Duitsland se pas gestigte Naziparty die swastika as simbool aanvaar. Dit was 'n swart swastika, wat teen 45 grade gedraai is, op 'n wit sirkel op 'n rooi agtergrond. Dit is op die party se vlag, wapen en armband gebruik.
In sy Mein Kampf van 1925 skryf Hitler hy het intussen op 'n finale vorm besluit: 'n vlag met 'n rooi agtergrond, 'n wit skyf en 'n swart kruis met hoeke in die middel. Hy het ook ná baie probeerslae 'n definitiewe verhouding tussen die grootte van die vlag en die wit skyf uitgewerk, asook die vorm en dikte van die kruis.